FitzGerald er mest kjent for at han i 1889 skrev et kort leserbrev til redaktøren av tidsskriftet med overskriften , der han lanserte teorien om at hvis alle objekter som er i bevegelse blir forkortet i samme retning som de beveger seg, vil man kunne forklare de oppsiktvekkende null-resultatene som Michelson/Morley-eksperimentet førte til. FitzGerald baserte denne teorien delvis på hvordan bevegelse påvirker elektromagnetiske krefter. FitzGerald tok utgangspunkt i noen beregninger som elektroingeniøren Oliver Heaviside, som var en venn av ham, nylig hadde publisert. Den nederlandske fysikeren Hendrik Lorentz kom i 1892 til en ganske lik konklusjon, og med dette som utgangspunkt utviklet han de såkalte Lorentz-transformasjonene, i forbindelse med at han utarbeidet sin egen teori om elektronenes natur.